《忻州牧汪君 其二》
清代·何道生

遗迹重寻野史亭，秀容城畔草青青。剧怜抔土余荒陇，特洗残青认旧铭。

此事使君堪不朽，谁言词客竟无灵。云礽今日还祠庙，应有精魂下杳冥。

作者简介：（1766—1806）清山西灵石人，字立之，号兰士，又号菊人。乾隆五十二年进士，历工部主事、员外郎、郎中，迁御史。嘉庆间历任九江、宁夏知府。工诗画。有《方雪斋集》。